钦定古今图书集成/历象汇编/乾象典/第034卷 > 《短歌行》前人
## 钦定古今图书集成/历象汇编/乾象典/第034卷 > 《短歌行》前人

曈曈太阳如火色，上行千里下一刻。出为白昼入为
夜，圜转如珠住不得。住不得，可奈何，为君举酒歌短
歌。歌声苦，词亦苦，四座少年君听取。今夕未竟明夕
催，秋风才往春风回。人无根蒂时不驻，朱颜白日相
隳颓。劝君且强笑一面，劝君且强饮一杯。人生不得
长欢乐，年少须臾老到来。